open-index/open-wikipedia-markdown huggingface dataset:
Σύνθετος αριθμός

Στην θεωρία αριθμών, **σύνθετος αριθμός** είναι ο ακέραιος αριθμός που έχει έναν τουλάχιστον διαιρέτη επιπλέον από τον εαυτό του και τη μονάδα. Ως εκ τούτου σύνθετος αριθμός είναι ένας οποιοσδήποτε ακέραιος, μεγαλύτερος του 1, που δεν είναι πρώτος αριθμός.

Για παράδειγμα, οι ακέραιοι 8, 12 και 15 είναι σύνθετοι αριθμοί καθώς 8 = 2 \cdot 4, 12 = 3 \cdot 4 και 15 = 3 \cdot 5. Ενώ οι ακέραιοι 7, 11 και 17 είναι πρώτοι καθώς οι μόνοι τους διαιρέτες είναι ο εαυτός τους και η μονάδα.

## Αναλυτικά
Αναλυτικότερα, ο ακέραιος αριθμός n είναι σύνθετος αν υπάρχουν δύο ακέραιοι αριθμοί a > 1 και b , τέτοιοι ώστε n = a \cdot b. Ο αριθμός 1 δεν είναι ούτε πρώτος ούτε σύνθετος. Επίσης όλοι οι άρτιοι αριθμοί μεγαλύτεροι του 2 είναι εξ ορισμού σύνθετοι. Τέλος ο μικρότερος σύνθετος αριθμός είναι ο 4. 

## Οι πρώτοι 100 σύνθετοι
Οι πρώτοι 100 σύνθετοι αριθμοί είναι:
4, 6, 8, 9, 10, 12, 14, 15, 16, 18, 20, 21, 22, 24, 25, 26, 27, 28, 30, 32, 33, 34, 35, 36, 38, 39, 40, 42, 44, 45, 46, 48, 49, 50, 51, 52, 54, 55, 56, 57, 58, 60, 62, 63, 64, 65, 66, 68, 69, 70, 72, 74, 75, 76, 77, 78, 80, 81, 82, 84, 85, 86, 87, 88, 90, 91, 92, 93, 94, 95, 96, 98, 99, 100, 102, 104, 105, 106, 108, 110, 111, 112, 114, 115, 116, 117, 118, 119, 120, 121, 122, 123, 124, 125, 126, 128, 129, 130, 132, 133.

## Θεμελιώδες θεώρημα της αριθμητικής
Σύμφωνα με το θεμελιώδες θεώρημα της αριθμητικής, κάθε σύνθετος αριθμός μπορεί να γραφεί ως γινόμενο δύο ή και περισσοτέρων, όχι απαραίτητα διαφορετικών, πρώτων αριθμών.

## Τύποι σύνθετων
Ένας τρόπος για να επιβεβαιώσουμε ότι ένας αριθμός είναι σύνθετος, είναι να υπολογίσουμε τον αριθμό των πρώτων παραγόντων στον οποίο αναλύεται. Ένας σύνθετος αριθμός που αναλύεται μόνο σε δύο διαφορετικούς πρώτους λέγεται ημιπρώτος (παράδειγμα το 14, που αναλύεται σε 2 · 7 = 14). Επίσης ένας σύνθετος αριθμός με ανάλυση τριών πρώτων παραγόντων καλείται σφηνικός αριθμός (παράδειγμα ο αριθμός 30 =  2 · 3 · 5).

## Δείτε επίσης
*Πρώτοι αριθμοί
*Θεμελιώδες θεώρημα της αριθμητικής

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, τόμος 11, σελίδα 30.

## Εξωτερικοί σύνδεσμοι
* Εφαρμογή για παραγοντοποίηση μεγάλων αριθμών 
* Λίστα από σύνθετους αριθμούς με την παραγοντοποίησή τους (έως το 1,000,000) 
* Διάγραμμα διαιρετών (μοτίβα σε μεγάλους σύνθετους αριθμούς) 


Κατηγορία:Αριθμητική
Κατηγορία:Θεωρία αριθμών
Γιόχαν Γκάλτουνγκ

Ο **Γιόχαν Γκάλτουνγκ** (Όσλο, 24 Οκτωβρίου 1930 -  Μπέρουμ, 17 Φεβρουαρίου 2024) ήταν Νορβηγός κοινωνιολόγος, μαθηματικός και κύριος θεμελιωτής των σπουδών περί ειρήνης και συγκρούσεων. Το 1959 ίδρυσε το Ίδρυμα του Όσλο για την Έρευνα περί Ειρήνης (Peace Research Institute Oslo), όπου διετέλεσε ως διευθυντής μέχρι το 1970. Επίσης το 1964 δημιούργησε την εφημερίδας για την Έρευνα περί Ειρήνης (Journal of Peace Research). Το 1969 ανέλαβε την πρώτη έδρα σε θέματα ειρήνης και συγκρούσεων, στο Πανεπιστήμιο του Όσλο. Παραιτήθηκε από τη θέση αυτή το 1977 και από τότε χρημάτισε καθηγητής σε μερικά άλλα πανεπιστήμια. Από το 1993 είναι διακεκριμένος Καθηγητής σπουδών περί ειρήνης στο Πανεπιστήμιο της Χαβάης. Το 1987 του απονεμήθηκε το  Right Livelihood Award (γνωστό και ως εναλλακτικό Νόμπελ Ειρήνης) από το Σουηδικό κοινοβούλιο.

Ο Γκάλτουνγκ ήταν γνωστός για τη συνεισφορά του στα μαθηματικά και την κοινωνιολογία στη δεκαετία του 1950, στην πολιτική επιστήμη στη δεκαετία του 1960, στα οικονομικά και την ιστορία στη δεκαετία του 1970, στην μακρο-ιστορία, ανθρωπολογία και θεολογία στη δεκαετία του 1980. Είχε αναπτύξει μερικές θεωρίες με σημαντική επιρροή. Σε αυτές συμπεριλαμβάνονται η διάκριση μεταξύ θετικής και αρνητικής ειρήνης, η δομική βία, θεωρίες για την επίλυση συγκρούσεων, η δομική θεωρία του ιμπεριαλισμού και η θεώρηση των Ηνωμένων Πολιτειών της Αμερικής (ΗΠΑ) ως δημοκρατία και αυτοκρατορία ταυτοχρόνως.

Απεβίωσε σε ηλικία 93 ετών στο Μπέρουμ στις 17 Φεβρουαρίου 2024.

## Παραπομπές


Κατηγορία:Νορβηγοί μαθηματικοί
Κατηγορία:Πανεπιστημιακοί
Κατηγορία:Πολιτικοί επιστήμονες
Κατηγορία:Κοινωνιολόγοι
2980 Κάμερον

Ο **Κάμερον (Cameron)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1981 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο του Σάιντινγκ Σπρινγκ της Αυστραλίας, και πήρε το όνομά του προς τιμή του Καναδού αστροφυσικού `Αλασταιρ Κάμερον (*Alastair G.W. Cameron*, 1925–2005).

## Φυσικά χαρακτηριστικά
Τα φυσικά χαρακτηριστικά του Κάμερον είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καμερον
Λία Μισέλ

Η **Λία Μισέλ Σαρφάτι** (*Lea Michele Sarfati*, 29 Αυγούστου 1986) είναι Αμερικανίδα ηθοποιος, τραγουδίστρια, συνθέτρια μουσικής και συγγραφέας. Η Μισέλ έγινε γνωστή με το ρόλο της ως Ρέιτσελ Μπέρι στην Αμερικάνικη σειρά Glee του καναλιού Fox (2009-2015). Έχει δεχτεί πολλές θετικές κριτικές για αυτόν τον ρόλο που επίσης της χάρησε αρκετά βραβεία  και υποψηφιότητες εκ των οποίων τα σημαντικότερα ήταν δύο Χρυσές Σφαίρες και μια υποψηφιότητα για βραβείο Έμμυ.

Η Μισέλ άρχισε να εργάζεται επαγγελματικά ως ηθοποιός στην ηλικία των 9 ετών σε παραγωγές του Μπρόντγουεϊ, όπως Οι Άθλιοι(Les Misérables), Ragtime, και Βιολιστής στη Στέγη(Fiddler on the Roof). Το 2006 πήρε τον πρωταγωνιστικό ρόλο της Wendla στο Μιούζικαλ του Μπρόντγουεϊ Spring Awakening για τον οποίο δέχτηκε υποψηφιότητα για Drama Desk Award.

Το 2011 πρωταγωνίστησε στην ταινία New Year's Eve μαζί με τους Άστον Κούτσερ ,Ρόμπερτ Ντε Νίρο και Χάλι Μπέρι. Το 2014 δάνεισε τη φωνή της στη Ντόροθι, ηρωίδα ταινίας κινουμένων σχεδίων η Επιστροφή στη χώρα του Οζ (Legends of Oz: Dorothy). To 2015 ανακοινώθηκε ότι θα πρωταγωνιστήσει στην ανερχόμενη τηλεοπτική σειρά Scream Queens στο πλευρό των Emma Roberts, Jamie Lee Curtis, και Abigail Breslin καθώς και στην ταινία The Layover στο πλευρό της Kate Upton. Ωστόσο αργότερα ανακοινώθηκε ότι αποχώρησε απο τους συντελεστές της ταινίας λόγω φωρτομένου προγράμματος.

Στην καριέρα της ως τραγουδίστρια η Μισέλ έχει υπoγράψει συμβόλαιο με την Columbia Records ως σόλο καλλιτέχνης το 2012. Το πρώτο της single, Cannonball κυκλοφόρησε στις 10 Δεκεμβρίου 2013. Το πρωτό της άλμπουμ της Louder κυκλοφόρησε  στις 4 Μαρτίου 2014.
Το πρώτο της βιβλίο Brunette Ambition κυκλοφόρησε στις 20 Μαΐου 2014 και δημοσιεύθηκε από την εταιρία Harmony Books ενώ το δεύτερο βιβλίο της You First κυκλοφόρησε 22 Σεπτεμβρίου 2015 από την εταιρεία Random House .

## Παραπομπές


Κατηγορία:Αμερικανίδες τραγουδίστριες
Κατηγορία:Βραβευμένοι με Grammy
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Ντόναλντ Μάργκουλις

Ο **Ντόναλντ Μάργκουλις** (Donald Margulies) (2 Σεπτεμβρίου 1954) είναι βραβευμένος Αμερικανός συγγραφέας θεατρικών έργων, καθώς και καθηγητής Αγγλικών και Θεατρικών Σπουδών στο Πανεπιστήμιο Γέιλ.

## Επιλεγμένα έργα του
Ορισμένα από τα έργα του είναι τα:
*1992 «Sight Unseen»: Obie Award ως Best American Play και the Dramatists' Guild/Hull-Warriner Award», υποψήφιο για βραβείο Πούλιτζερ
*1996 «Collected Stories», υποψήφιο για βραβείο Πούλιτζερ το 1997
*1998 «'Dinner with Friends» (Δείπνο με φίλους), βραβείο Πούλιτζερ για δράμα το 2000, αλλά και αρκετά άλλα βραβεία

## Άλλες βραβεύσεις
Ο Μάργκουλις έχει λάβει αρκετά βραβεία, κάποια από τα οποία είναι:
*2000 Βραβείο Sidney Kingsley για Εξαίρετη Σταδιοδρομία στο Θέατρο
*2002 Βραβείο John Simon Guggenheim Memorial Foundation
*2005 Βραβείο Λογοτεχνίας της Αμερικανικής Ακαδημίας Τεχνών και Γραμμάτων (American Academy of Arts and Letters)

## Αναφορές


## Εξωτερικοί σύνδεσμοι

Κατηγορία:Αμερικανοί θεατρικοί συγγραφείς
2979 Μούρμανσκ

μικρογραφία|Η τροχιά του αστεροειδούς 2979 Μούρμανσκ

Ο **Μούρμανσκ (Murmansk)** είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1978 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του από τη ρωσική πόλη Μούρμανσκ.

## Φυσικά χαρακτηριστικά
Η μέση διάμετρος του Μούρμανσκ εκτιμάται σε 26 χιλιόμετρα περίπου. Ο φασματικός τύπος του είναι άγνωστος (πιθανώς είναι **C**, ανθρακούχος), ενώ το γεωμετρικό άλβεδό του είναι 0,038 ± 0,010.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μουρμανσκ
Άννα Βαρβαρέσου

Η **Άννα Βαρβαρέσου-Τζόγια** (Παλαιό Φάληρο, 1921 - Αθήνα, 1 Φεβρουαρίου 2007) ήταν Ελληνίδα μεταφράστρια θεατρικών έργων. Έχει μεταφράσει περισσότερα από 100 θεατρικά έργα από τα αγγλικά, τα γαλλικά, τα γερμανικά και κυρίως τα ιταλικά, από επιφανείς συγγραφείς.

## Βιογραφία
Γεννήθηκε στο Παλαιό Φάληρο το 1921 και σπούδασε γαλλική φιλολογία στο Γαλλικό Ινστιτούτο με καθηγητή το Ροζέ Μιλλιέξ, ενώ τελείωσε και τη Δραματική Σχολή του Εθνικού Θεάτρου. Παντρεύτηκε τον ηθοποιό Νίκο Τζόγια και απέκτησε μια κόρη, την Μαρία Λουίζα και δύο εγγονές την Όλγα και την Δάφνη.
Έχει αποδώσει στα ελληνικά έργα των Λουίτζι Πιραντέλλο, Κάρλο Γκολντόνι, Ερρίκος Ίψεν, Γιόχαν Βόλφγκανγκ Γκαίτε, Ζαν Ανούιγ, Εντουάρντο Ντε Φιλίππο, Άουγκουστ Στρίντμπεργκ, Φράνκα Ράμε κ.ά. ενώ υπήρξε για πολλά χρόνια αποκλειστική μεταφράστρια στην Ελλάδα των έργων του ιταλού νομπελίστα Ντάριο Φο. Στα 40 χρόνια μεταφραστικής της ενασχόλησης συνεργάστηκε με το Εθνικό Θέατρο, το Κρατικό Θέατρο Βορείου Ελλάδος, το Θέατρο Τέχνης «Κάρολος Κουν», πολλά ΔΗΠΕΘΕ και θιάσους.  Μεταφράσεις της κυκλοφορούν από τις εκδόσεις Δωδώνη, καθώς και τα δυο βιβλία για παιδιά που έγραψε αφιερωμένα στις δυο εγγονές της, με τίτλους "Τα μάτια της Όλγας" και "Η μυτίτσα της Δάφνης". 
Το 1992, για τη συμβολή της στο ιταλικό θέατρο και για "τη δραστηριότητά της στην προώθηση της ιταλικής δραματουργίας" χρίστηκε Ιππότης του Τάγματος της Αξίας της Ιταλικής Δημοκρατίας.

## Έργα

### Μεταφράσεις
* Ντάριο Φο, Κλάξον, τρομπέτες και πλάκες, Δωδώνη, 2013
* Κάρλο Γκολντόνι, Παμέλα, Δωδώνη, 1995
* Λουίτζι Πιραντέλλο, Να ντύσουμε τους γυμνούς, Δωδώνη, 1990
* Λουίτζι Πιραντέλλο, Δίχως να ξέρεις πως, Δωδώνη, 1986
* Ντάριο Φο, Κλάξον, τρομπέτες και πλάκες, Δωδώνη, 1986
* Ντάριο Φο, Λεύτερο ζευγάρι. Γύρισα σπίτι, Δωδώνη, 1986
* Μαξίμ Γκόρκι, Οι παραθεριστές, Δωδώνη, 1986
* Ερρίκος Ίψεν, Αυτοκράτορας και Γαλιλαίος, Δωδώνη, 1977

### Πεζογραφία
* Τα μάτια της Όλγας, Δωδώνη εκδοτική, Αθήνα, 1990
* Η μυτίτσα της Δάφνης, Δωδώνη εκδοτική, Αθήνα, 1997

## Πηγές
* Εσβησε η Αννα Βαρβαρέσου Έθνος (2 Φεβρουαρίου 2007)
* Κηδεύεται σήμερα η Αννα Βαρβαρέσου-Τζόγια Καθημερινή (3 Φεβρουαρίου 2007)

Κατηγορία:Έλληνες μεταφραστές
Κατηγορία:Έλληνες θεατρικοί συγγραφείς
Μανδράβουλος

Ο **Μανδράβουλος** ήταν ένας κάτοικος της αρχαίας Σάμου, ο οποίος έγινε περιώνυμος στην Αρχαία Ελλάδα από το εξής γεγονός:

Κάποτε ανακάλυψε έναν μεγάλο θησαυρό και θέλησε να ευχαριστήσει τη θεά Ήρα, πολιούχο της Σάμου (αλλού αναφέρεται ο Δίας και αλλού ο Απόλλωνας), για την τύχη του και τα πλούτη του. Τον πρώτο χρόνο της αφιέρωσε ένα χρυσό ομοίωμα προβάτου, τον δεύτερο ένα αργυρό και τον τρίτο ένα χάλκινο. Από αυτήν  την ιστορία προήλθε η παροιμιώδης φράση των αρχαίων Ελλήνων:
όταν θέλει κανείς να μιλήσει για μια υπόθεση που παίρνει κακή εξέλιξη..

## Παραπομπές


Κατηγορία:Αρχαίοι Σάμιοι
Η κερένια κούκλα

***Η κερένια κούκλα*** είναι το δεύτερο μυθιστόρημα του Κωσταντίνου Χρηστομάνου, που εκδόθηκε σε βιβλίο το 1911, μετά τον θάνατο του συγγραφέα. Το 1908 είχε δημοσιευθεί σε συνέχειες στις εφημερίδες. Είναι ένα βιβλίο που περιγράφει μια λυπητερή ιστορία μεταξύ 3 νέων, της Βεργινίας, η οποία πάσχει από αναιμία, του Νίκου, ο οποίος είναι ο άντρας, και της Λιόλιας, η οποία φροντίζει τη Βεργινία. Η Λιόλια και ο Νίκος ερωτεύονται, ενώ η Βεργινία πεθαίνει. Τελικά, ο Νίκος και η Λιόλια παντρεύονται και αποκτούν ένα παιδί, ίδιο η Βεργινία, το οποίο όμως πεθαίνει. Η πλοκή εξελίσσεται στην Αθήνα, στην περιοχή του λόφου Φιλοπάππου. Το κείμενο έχει χαρακτηριστεί ως ποιητική πεζογραφία ή ρεαλιστικό μυθιστόρημα.

Το βιβλίο διασκευάστηκε για το θέατρο από τον Παντελή Χορν και παρουσιάστηκε στην Αθήνα τον Ιούλιο του 1915, ενώ τον Φεβρουάριο του επόμενου έτους άρχισαν τα γυρίσματα της ομώνυμης ταινίας, που αποτέλεσε την πρώτη ελληνική ταινία από διασκευασμένο βιβλίο. Το σενάριο έγραψε ο δημοσιογράφος Δημήτρης Μοσχονάς και πρωταγωνιστούσε η Βιργινία Διαμάντη.  Η ταινία προβλήθηκε την επόμενη χρονιά.**

## Παραπομπές


Κερενια κουκλα
Σωτήρης Τσιτσιπής

Ο **Σωτήρης Τσιτσιπής (Λοκρός)** (1918-1949) ήταν Έλληνας στρατιωτικός, αντιστασιακός, διοικητής τάγματος του ΕΛΑΣ και ταγματάρχης του ΔΣΕ.

## Βιογραφικό
### Νεανικά χρόνια
Ο Σωτήρης Τσιτσιπής γεννήθηκε το 1918 στην Αμφίκλεια. Αποφοίτησε από την στρατιωτική Σχολή Ευελπίδων τον Αύγουστο του 1940 με τιμητική μνεία και με το βαθμό του ανθυπολοχαγού του μηχανικού. Το 1940 πήρε μέρος στον Ελληνοϊταλικό πόλεμο στην Αλβανία σαν διοικητής διμοιρίας όπου διακρίθηκε ιδιαίτερα και του απονεμήθηκε "Πολεμικός Σταυρός Γ' τάξεως" και "Μετάλλιο Εξαίρετων Πράξεων". Με την κατάρρευση του μετώπου και τη διάλυση του ελληνικού στρατού, τον Απρίλιο του 1941, επέστρεψε στο χωριό του το Δαδί.

### Κατοχή - Αντίσταση
Στην Κατοχή οι Ιταλοί τον κυνήγησαν επανειλημμένα για την πατριωτική του δράση και έτσι αναγκάσθηκε να φύγει για την Αθήνα. Το 1943 στην Μενδενίτσα Λοκρίδας κατατάχθηκε στο Αρχηγείο του ΕΛΑΣ ως διοικητής λόχου. Αργότερα έγινε διοικητής διλοχίας και μετά τάγματος. Το τάγμα του ήταν το 2/42 Τάγμα Λοκρού όπως το αποκαλούσαν οι ΕΛΑΣίτες. Ο Λοκρός έδωσε με επιτυχία πολλές μάχες με τις κατοχικές δυνάμεις όπως στις Θερμοπύλες, το 51ο χιλιόμετρο, την Παύλιανη, το Σκλήθρο, το Δαδί και τον Άγιο Κωνσταντίνο. Ο μεγαλύτερος αδερφός του, Δημήτρης Τσιτσιπής μόνιμος λοχαγός, από την ΕΚΚΑ που είχε αρχικά ενταχθεί προσχώρησε στον ΕΛΑΣ με το ψευδώνυμο "Αναγνωσταράς".

### Δεκεμβριανά - Εμφύλιος πόλεμος
Πήρε μέρος στα Δεκεμβριανά το 1944 με το τάγμα του. Μετά τη Συμφωνία της Βάρκιζας το καθεστώς με την κατηγορία του ηθικού αυτουργού για την αρπαγή και το φόνο πολιτών στη διάρκεια της κατοχής, συνέλαβε τον Τσιτσιπή και τον οδήγησε στη φυλακή τον Απρίλιο του 1945. Αν και η κατηγορία αφορούσε στη σύλληψη ελλήνων συνεργατών των γερμανών, ο Τσιτσιπής παρέμεινε στη φυλακή μέχρι το Δεκέμβριο του 1945. Μόλις αποφυλακίστηκε, κυνηγημένος από τη Λευκή τρομοκρατία, βγήκε πάλι στο βουνό με τους διωκόμενους πρώην ελασίτες. Αργότερα εντάχθηκε στο ΔΣΕ και έδρασε στην Ρούμελη ως επιτελάρχης ταξιαρχίας. 

Το 1948 εντάχθηκε με το βαθμό του ταγματάρχη στην ρουμελιώτικη 2η Μεραρχία του ΔΣΕ με διοικητή τον Διαμαντή. Διακρίθηκε στις ανεπιτυχείς επιχειρήσεις (για τον ΔΣΕ) για την κατάληψη της Καρδίτσας και του Καρπενησιού. Τον Απρίλη του 1949 άρρωστος και εξαντλημένος από τις κακουχίες πιάστηκε αιχμάλωτος στον Βάλτο, στη γέφυρα του Κοράκου, από τον Εθνικό Στρατό και μεταφέρθηκε στα Τρίκαλα. Δικάστηκε από έκτακτο στρατοδικείο στις 15-4-1949 και εκτελέσθηκε την επόμενη.

## Πηγές
# Η τρίχρονη εποποιϊα του ΔΣΕ 1946-49, Εκδόσεις Σύγχρονη Εποχή, Αθήνα 1995
# Το χρονικό μιας εποποιϊας: Ο ΔΣΕ στη Ρούμελη, Βασίλης Αποστολόπουλος, Εκδόσεις Σύγχρονη Εποχή, Αθήνα 2006
# Σωτήρης Λ. Τσιτσιπής, ο ηρωϊκός Λοκρός: Κώστας Πεντεδέκας, Εκδόσεις ΕΝΤΟΣ, Αθήνα 2010
# Άρης, ο αρχηγός των ατάκτων: Διονύσης Χαριτόπουλος, Εκδόσεις Ελληνικά Γράμματα, Αθήνα 2003
# Ο θάνατος ενός ταξίαρχου: Λεωνίδας Καλλιβρετάκης , Εκδόσεις ΔΟΛ, Αθήνα 2011

## Παραπομπές


Κατηγορία:Έλληνες κομμουνιστές
Κατηγορία:Έλληνες αξιωματικοί του μηχανικού
Κατηγορία:Μέλη του ΕΛΑΣ
Κατηγορία:Μαχητές του Δ.Σ.Ε
Κατηγορία:Πολεμικός Σταυρός Γ' Τάξεως
Κατηγορία:Εκτελεσθέντες για πολιτικά εγκλήματα
Αθλητική Ένωση Κακοπετριάς

Η **Αθλητική Ένωση Κακοπετριάς** (ή η **ΑΕΚ Κακοπετριάς)** ήταν κυπριακή ποδοσφαιρική ομάδα με έδρα την Κακοπετριά της επαρχίας Λευκωσίας. Η ομάδα είχε συμμετοχές στη Β΄ κατηγορία, στη Γ΄ κατηγορία και στη Δ΄ κατηγορία της Κύπρου.

## Ιστορία
Η Αθλητική Ένωση Κακοπετριάς ιδρύθηκε το 1984 από την ενοποίηση των ΠΑΟΚ Κακοπετριάς και Όλυμπου Κακοπετριάς. Χρώματα της ομάδας ήταν το πορτοκαλί, το μαύρο και το άσπρο. Έδρα της ομάδας ήταν το Κοινοτικό Στάδιο Κακοπετριάς.

Αρχικά συμμετείχε στις διοργανώσεις της Πανσόλειος Αθλητικής Ομοσπονδίας (ΠΑΟ). Το 1990 η ΑΕΚ εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Στην πρώτη της συμμετοχή στη Δ΄ κατηγορία, την περίοδο 1990-91, κατέκτησε το πρωτάθλημα του ομίλου Λευκωσίας-Κερύνειας και προβιβάστηκε στη Γ΄ κατηγορία. Συμμετείχε στη Γ΄ κατηγορία για 3 περιόδους. Υποβιβάστηκε την περίοδο 1993-94. Την περίοδο 1994-95 αναδεικνύεται πρωταθλήτρια Δ΄ κατηγορίας και επιστρέφει στη Γ΄ κατηγορία. 

Στο πρωτάθλημα Γ΄ κατηγορίας 1995-96 τερματίζει στην τρίτη θέση και προβιβάζεται στη Β΄ κατηγορία. Την επόμενη περίοδο υποβιβάζεται στη Γ΄ κατηγορία. Ακολουθεί ένας νέος υποβιβασμός την περίοδο 1997-98. Συμμετέχει 3 περιόδους στη Δ΄ κατηγορία. Την περίοδο 2000-01 υποβιβάζεται στα αγροτικά (τοπικά) πρωταθλήματα. Στη συνέχεια ανέστειλε τη λειτουργία της.




1Η Δ΄ κατηγορία ήταν χωρισμένη σε τρεις ομίλους. Η ΑΕΚ συμμετείχε στον όμιλο Λευκωσίας-Κερύνειας.


## Τίτλοι Διακρίσεις
*Δ΄ κατηγορία: 
**Πρωταθλήτρια (2): 1991 (περιφέρεια Λευκωσίας/Κερύνειας), 1995
*Πρωτάθλημα ένταξης (1): 1990 (περιφέρεια Λευκωσίας/Κερύνειας)
*Πρωτάθλημα ΠΑΟ:
**Πρωταθλήτρια (4): 1988, 1989, 1990, 2002
*Κύπελλο ΠΑΟ:
**Κυπελλούχος (3): 1986, 1987, 2003

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις ποδοσφαιρικών ομάδων το 1984
Κατηγορία:Κακοπετριά
ΑΕΜ Μεσόγης-Γιόλου

Η **Αθλητική Ένωση Μεσόγης-Γιόλου** ή η **ΑΕΜ Μεσόγης-Γιόλου** (διαβάζεται «αέμ») ήταν κυπριακή ποδοσφαιρική ομάδα με έδρα την Μεσόγη της επαρχίας Πάφου. Ιδρύθηκε το 1985 ως **Αθλητική Ένωση Μεσόγης**. Η ομάδα είχε συμμετοχές στη Β΄ κατηγορία, στη Γ΄ κατηγορία και στη Δ΄ κατηγορία ποδοσφαίρου της Κύπρου. Είχε κατακτήσει ένα πρωτάθλημα Γ΄ κατηγορίας και ένα πρωτάθλημα Δ΄ κατηγορίας.

## Ιστορία

Η ΑΕΜ Μεσόγης ιδρύθηκε το 1985 και είχε χρώματα το μαύρο και το άσπρο.Αρχικά συμμετείχε στις διοργανώσεις της Ποδοσφαιρικής Ομοσπονδίας Αγροτικών Σωματείων Πάφου (ΠΟΑΣΠ). Το 2001, μέσω του πρωταθλήματος ένταξης ΣΤΟΚ,.εντάχθηκε στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Δ΄ κατηγορίας. Από την πρώτη συμμετοχή της στο πρωτάθλημα, την περίοδο 2001-02, αναδείχθηκε πρωταθλήτρια και προβιβάστηκε στη Γ΄ κατηγορία. 

Το 2004 ενοποίηθηκε με τον Ποσειδώνα Γιόλου και μετονομάστηκε σε Αθλητική Ένωση Μεσόγης-Γιόλου. Από τότε έδρα της ομάδας ήταν το Κοινοτικό Στάδιο Γιόλου.  

Την περίοδο 2005-06 κατέκτησε το πρωτάθλημα Γ΄ κατηγορίας και προβιβάστηκε στη Β΄ κατηγορία. Την περίοδο 2006-07 τερμάτισε στην τελευταία θέση του πρωταθλήματος Β΄ κατηγορίας και υποβιβάστηκε. Η ομάδα αντιμετώπιζε οικονομικά προβλήματα. Μετά το τέλος της περιόδου παραχωρήθηκε στο συμβούλιο του σωματείου Κισσός Κισσόνεργας, το οποίο εξέφρασε πρόθεση να την αναλάβει ώστε να συνεχίσει τη λειτουργία της, μετονομάζοντας την σε Κισσός FC Κισσόνεργας. Ουσιαστικά επρόκειτο για μια μορφή ενοποίησης της ΑΕΜ Μεσόγης-Γιόλου με τον Κισσό Κισσόνεργας ο οποίος αδρανοποιήθηκε. Το νέο σωματείο είχε ως έτος ίδρυσης το 2007. 





## Τίτλοι
* Πρωταθλήματα Γ΄ κατηγορίας (1): 2005
* Πρωταθλήματα Δ΄ κατηγορίας (1): 2002
*Α΄ κατηγορία ΠΟΑΣΠ (1) : 2001
*Κύπελλο ΠΟΑΣΠ (3): 1987, 1993, 1995

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Πάφου
Κατηγορία:Ιδρύσεις ποδοσφαιρικών ομάδων το 1985
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Μεσόγη
Κατηγορία:Γιόλου
Εθνικός Αστέρας Λεμεσού

Ο **Εθνικός Αστέρας Λεμεσού** (ή ο **Εθνικός Αστήρ**) ήταν κυπριακή ποδοσφαιρική ομάδα με έδρα τη συνοικία Αγίου Ιωάννη της Λεμεσού. Η ομάδα είχε 10 συμμετοχές στη Β΄ κατηγορία και 5 συμμετοχές στη Γ΄ κατηγορία. Χρώματα της ομάδας ήταν το μπλε, το άσπρο και το κίτρινο.

## Ιστορία
Ιδρύθηκε στα τέλη του 1957 στη συνοικία του Αγίου Ιωάννη στη Λεμεσό, στα σύνορα του ελληνικού και τουρκικού τομέα της πόλης. Σκοποί της δημιουργίας του σωματείου ήταν η κάλυψη των αγωνιστών της ΕΟΚΑ στην περιοχή. Κατά την τουρκοανταρσία διαδραμάτισε ρόλο ακρότατου φυλακίου της εμπροσθοφυλακής της άμυνας του ελληνικού τομέα.

Η ποδοσφαιρική ομάδα του σωματείου εντάχθηκε στις 25 Σεπτεμβρίου 1960 στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Β΄ κατηγορίας., στην οποία αγωνίστηκε μέχρι το 1968 που αποχώρησε από την ΚΟΠ. Το 1970 επανεντάχθηκε στην ΚΟΠ, στη νεοσύστατη Γ΄ Κατηγορία. Την περίοδο 1971-72 κατέκτησε το πρωτάθλημα Γ΄ κατηγορίας και προβιβάστηκε στην Β΄ Κατηγορία στην οποία αγωνίστηκε μέχρι 1974, οπόταν και υποβιβάστηκε. Ο Εθνικός Αστέρας συνέχισε στην Γ΄ κατηγορία μέχρι το 1977 όταν και αποχώρησε από την ΚΟΠ. Στη συνέχεια διαλύθηκε λόγω οικονομικών προβλημάτων.




1Η Β΄ κατηγορία ήταν χωρισμένη σε δύο ομίλους. Ο Εθνικός Αστέρας συμμετείχε στον όμιλο Λεμεσού-Λάρνακας-Πάφου.
2Η Β΄ κατηγορία ήταν χωρισμένη σε τρεις ομίλους. Ο Εθνικός Αστέρας συμμετείχε στον όμιλο Λεμεσού-Πάφου.
3Η Β΄ κατηγορία ήταν χωρισμένη σε δύο ομίλους. Ο Εθνικός Αστέρας συμμετείχε στον όμιλο Λεμεσού-Πάφου.
4Ο Εθνικός Αστέρας αποχώρησε πριν την ολοκλήρωση του πρωταθλήματος.
5 Την περίοδο 1974-75 διοργανώθηκε Ειδικό μικτό πρωτάθλημα Β΄ - Γ΄ κατηγορίας 1974-75 χωρισμένο σε δύο ομίλους και με προαιρετική συμμετοχή των ομάδων των δύο κατηγοριών. Ο Εθνικός Αστέρας συμμετείχε στον Β΄ όμιλο.
6Ο Εθνικός Αστέρας Λεμεσού αποχώρησε ευθύς μετά την έναρξη του πρωταθλήματος και διαγράφηκε από τη δύναμη της ΚΟΠ. Όλοι οι αγώνες του κατακυρώθηκαν με σκορ 2-0 υπέρ των αντιπάλων του.


## Τίτλοι
* Πρωταθλήματα Γ΄ κατηγορίας (1): 1972

## Παραπομπές


## Πηγές
*

## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ανενεργές ποδοσφαιρικές ομάδες Κύπρου (ανδρών)
Κέντρο Νεότητας Μαρωνιτών

To **Kέντρο Νεότητας Μαρωνιτών** ήταν κυπριακή ποδοσφαιρική ομάδα με έδρα αρχικά τη Λεμεσό και ακολούθως τη Λευκωσία. Αποτελούσε την ποδοσφαιρική ομάδα της μαρωνίτικης κοινότητας της Λεμεσού. Η ομάδα είχε 3 συμμετοχές στη Β΄ κατηγορία, 9 συμμετοχές στη Γ΄ κατηγορία και 2 συμμετοχές στη Δ΄ κατηγορία. Είχε κατακτήσει ένα πρωτάθλημα Γ΄ κατηγορίας και ένα πρωτάθλημα Δ΄ κατηγορίας. Χρώματα της ομάδας ήταν το πράσινο και το άσπρο.

## Ιστορία

Το Κέντρο Νεότητας Μαρωνιτών ιδρύθηκε στις 5 Νοεμβρίου 1977 στη Λεμεσό. Η ομάδα αρχικά αγωνίστηκε στις διοργανώσεις της ΑΟΚΝΕΛ.  Το 1979 εντάχθηκε στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Γ΄ κατηγορίας. Την περίοδο 1980-81 κατέκτησε το πρωτάθλημα και προβιβάστηκε στη Β΄ κατηγορία. Στην πρώτη συμμετοχή της στη Β΄ κατηγορία τερμάτισε στην τέταρτη θέση, την υψηλότερη της ιστορίας της.

Το 1983 το σωματείο μετέφερε την έδρα του στη Λευκωσία, στην περιοχή Ανθούπολη.  Στην ομάδα αγωνίζονταν μόνο Μαρωνίτες ποδοσφαιριστές και ουσιαστικά άλλαξε η συντριπτική πλειοψηφία των ποδοσφαιριστών της ομάδας. Ως αποτέλεσμα, την περίοδο 1983-84 τερμάτισε στην τελευταία θέση και υποβιβάστηκε στη Γ΄ κατηγορία. Ακολούθησαν έξι συνεχόμενες συμμετοχές στη Γ΄ κατηγορία. Την περίοδο 1989-90 τερμάτισε στην τελευταία θέση και υποβιβάστηκε στη Δ΄ κατηγορία. Την επόμενη περίοδο κατέκτησε το πρωτάθλημα του ομίλου της και προβιβάστηκε στη Γ΄ κατηγορία. Ακολούθησαν δύο συνεχόμενοι υποβιβασμοί με αποτέλεσμα η ομάδα να συνεχίσει στα αγροτικά (τοπικά) πρωταθλήματα. Στη συνέχεια διαλύθηκε.

Στις 20 Μαΐου 1984 είχε δημιουργηθεί στα Κάτω Πολεμίδια της επαρχίας Λεμεσού μια ομάδα με την ονομασία Κέντρο Νεότητας Μαρωνιτών Κάτω Πολεμιδιών, η οποία δεν έχει κάποια σχέση με το Κέντρο Νεότητας Μαρωνιτών.




1Η Δ΄ κατηγορία ήταν χωρισμένη σε 3 ομίλους. Το Κέντρο Νεότητας Μαρωνιτών συμμετείχε στον όμιλο Λεμεσού-Πάφου.


## Τίτλοι
* Πρωταθλήματα Γ΄ κατηγορίας (1): 1980-81
* Πρωταθλήματα Δ΄ κατηγορίας (1): 1990-91 (όμιλος Λεμεσού-Πάφου)
*Κύπελλο ΑΟΚΝΕΛ (1): 1978-79

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λευκωσίας
Νέος Αιώνας Τρικώμου

Ο **Νέος Αιώνας Τρικώμου** ήταν κυπριακή ποδοσφαιρική ομάδα από το Τρίκωμο της επαρχίας Αμμοχώστου. Η ομάδα είχε πολλές συμμετοχές στη Β΄ κατηγορία Κύπρου.

Ως σωματείο, ο Νέος Αιώνας ιδρύθηκε το 1900, όντας το αρχαιότερο σωματείο της Κύπρου. Ο σύλλογος εξακολουθεί να υφίσταται σαν πολιτιστικό σωματείο. Μετά την τουρκική εισβολή το 1974, ο Νέος Αιώνας έγινε προσφυγικό σωματείο έχοντας επαναδραστηριοποιηθεί στη Λεμεσό.

## Ιστορία
Ο Νέος Αιώνας Τρικώμου ιδρύθηκε το 1900, στην έναρξη του 20ου αιώνα. Για το λόγο αυτό ονομάστηκε Νέος Αιώνας. Ιδρυτές του σωματείου ήταν μια φιλοπρόοδη ομάδα εκλεκτών μελών του Τρικώμου, με πρωτεργάτη τον διδάσκαλο Ιάκωβο Χρ. Κουμίδη. Το 1948 απέκτησε ιδιόκτητο οίκημα στην είσοδο της κοινότητας του Τρικώμου.

Αρκετά χρόνια αργότερα δημιούργησε ποδοσφαιρική ομάδα, η οποία το 1970 εντάχθηκε στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Γ΄ κατηγορίας.

### Δεκαετία 1970-1980
Στην πρώτη συμμετοχή του στα πρωταθλήματα της ΚΟΠ, την περίοδο 1970-71 τερμάτισε στην 9η θέση του πρωταθλήματος Γ΄ κατηγορίας. Το 1971 συμμετείχε στο Κύπελλο Παλιγγενεσίας. Την περίοδο 1972-73 Νέος Αιώνας κατέκτησε το πρωτάθλημα Γ΄ κατηγορίας κερδίζοντας την άνοδο του στη Β΄ κατηγορία. Στην πρώτη συμμετοχή του στη Β΄ κατηγορία, την περίοδο 1973-74, τερμάτισε στην 5η θέση, την υψηλότερη στην ιστορία του.

Το καλοκαίρι του 1974, τα τουρκικά στρατεύματα κατέλαβαν το Τρίκωμο, γεγονός που κατέστησε το σωματείο προσφυγικό. Ο Νέος Αιώνας επαναδραστηριοποιήθηκε το 1976 στη Λεμεσό και συμμετείχε στο πρωτάθλημα Β΄ κατηγορίας 1976-77 καταλαμβάνοντας τη 9η θέση. Μέχρι το τέλος της δεκαετία του ΄70 συμμετείχε στη Β΄ κατηγορία.




1Δεν επιτρεπόταν η συμμετοχή των ομάδων της Γ΄ κατηγορίας.


### Περίοδος 1980-1992
Την περίοδο 1980-81 τερμάτισε στην τελευταία θέση και υποβιβάστηκε στη Γ΄ κατηγορία. Ακολούθησαν 10 συνεχόμενες συμμετοχές στη Γ΄ κατηγορία. Την περίοδο 1989-90 τερμάτισε στη 13η θέση και υποβιβάστηκε στη Δ΄ κατηγορία. Την περίοδο 1991-92 και ενώ συμμετείχε στο πρωτάθλημα Δ΄ κατηγορίας 1991-92 ανέστειλε τη συμμετοχή του λόγω σοβαρών οικονομικών προβλημάτων, διαλύοντας το ποδοσφαιρικό τμήμα του. Ο Νέος Αιώνας εξακολουθεί να υφίσταται σαν πολιτιστικό σωματείο.




1Η Δ΄ κατηγορία ήταν χωρισμένη σε 3 ομίλους. Ο Νέος Αιώνας συμμετείχε στον όμιλο Λάρνακας-Αμμοχώστου.
2Δεν είχαν δικαίωμα συμμετοχής όλες οι ομάδες της Δ΄ κατηγορίας.
3Ο Νέος Αιώνας αποχώρησε στα μέσα του πρωταθλήματος.


## Τίτλοι
* Πρωταθλήματα Γ΄ κατηγορίας (1): 1973

## Παραπομπές


## Πηγές
*
*

## Βιβλιογραφία
*
*

## Δείτε επίσης
 
*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Αμμοχώστου
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Κυπριακοί προσφυγικοί αθλητικοί σύλλογοι
Κατηγορία:Ιδρύσεις αθλητικών συλλόγων το 1900
Κατηγορία:Ιδρύσεις ποδοσφαιρικών ομάδων το 1900
Κατηγορία:Τρίκωμο
ΣΕΚ Αγίου Αθανασίου

Η **Αθλητική Ένωση Νέων ΣΕΚ Αγίου Αθανασίου** (ή η **ΣΕΚ Αγίου Αθανασίου**) είναι κυπριακή ποδοσφαιρική ομάδα από τον Άγιο Αθανάσιο της επαρχίας Λεμεσού. Χρώματα της ομάδας είναι το μπλε και το άσπρο. Η ομάδα έχει 3 συμμετοχές στη Β΄ κατηγορία ποδοσφαίρου της Κύπρου. Έχει κατακτήσει 2 πρωταθλήματα Γ΄ κατηγορίας και ένα πρωτάθλημα Δ΄ κατηγορίας. Ιδιοκτήτης είναι ο Αντρέας Νεοφύτου (άλλως Πότσος). 

## Ιστορία

Η ΣΕΚ Αγίου Αθανασίου ιδρύθηκε την 1η Οκτωβρίου 1948. Μέχρι και το 1991 συμμετείχε στα πρωταθλήματα της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). 

### Περίοδος 1991-1999
Η ΣΕΚ εντάχθηκε στην Κυπριακή Ομοσπονδία Ποδοσφαίρου το 1991 ως ομάδα Δ΄ κατηγορίας μέσω του πρωταθλήματος ένταξης. Την εποχή εκείνη η Δ΄ κατηγορία ήταν χωρισμένη σε τρεις ομίλους. Η ΣΕΚ συμμετείχε στον όμιλο Λεμεσού-Πάφου. Τερμάτισε στη 13η θέση και υποβιβάστηκε. Από το 1992 έως το 1996 συμμετείχε στα πρωταθλήματα της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). Το 1996 κέρδισε τη συμμετοχή της στη Δ΄ κατηγορία μέσω του πρωταθλήματος ένταξης. 

Την περίοδο 1996-97 τερμάτισε στην όγδοη θέση και παρέμεινε στην κατηγορία. Την περίοδο 1997-98 κατέκτησε το πρωτάθλημα και προβιβάστηκε στη Γ΄ κατηγορία. Την περίοδο 1998-99 τερμάτισε στην έκτη θέση του πρωταθλήματος Γ΄ κατηγορίας.




1Η Δ΄ κατηγορία ήταν χωρισμένη σε τρεις ομίλους. Η ΣΕΚ συμμετείχε στον όμιλο Λεμεσού-Πάφου.


### Δεκαετία 2000-2009

Την περίοδο 2001-02 κατέκτησε το πρωτάθλημα Γ΄ κατηγορίας και προβιβάστηκε στη Β΄ κατηγορία. Στην πρώτη συμμετοχή της στο πρωτάθλημα Β΄ κατηγορίας, την περίοδο 2002-03, τερμάτισε στη 10 θέση, την υψηλότερη της ιστορίας της. Την επόμενη περίοδο τερμάτισε στη 13η θέση και υποβιβάστηκε στη Γ΄ κατηγορία. Την περίοδο 2004-05 κατέκτησε το πρωτάθλημα Γ΄ κατηγορίας και προβιβάστηκε στη Β΄ κατηγορία.

Ακολούθησαν 3 συνεχόμενοι υποβιβασμοί. Την περίοδο 2005-06 τερμάτισε στην τελευταία θέση του πρωταθλήματος Β΄ κατηγορίας και υποβιβάστηκε στη Γ΄ κατηγορία. Την περίοδο 2006-07 τερμάτισε στην τελευταία θέση του πρωταθλήματος Γ΄ κατηγορίας και υποβιβάστηκε στη Δ΄ κατηγορία. Την περίοδο 2007-08 τερμάτισε στην προτελευταία θέση του πρωταθλήματος Δ΄ κατηγορίας και υποβιβάστηκε στα αγροτικά πρωταθλήματα. Από το 2008 συμμετέχει στις διοργανώσεις της ΠΑΑΟΚ.




1Η ΣΕΚ συγκέντρωσε 11 βαθμούς αλλά τιμωρήθηκε με αφαίρεση 3 βαθμών και έτσι στην τελική βαθμολογία αναγράφονται 8 βαθμοί.


## Τίτλοι
* Γ΄ Κατηγορία:
** Πρωταθλήτρια (2): 2002, 2005

* Δ΄ Κατηγορία:
** Πρωταθλήτρια (1): 1998

*Πρωτάθλημα ΠΑΑΟΚ:
** Πρωταθλήτρια (3): 1994, 1995, 1996

*Κύπελλο ΠΑΑΟΚ: 
** Κυπελλούχος (3): 1971, 1991, 1994

## Παραπομπές


## Βιβλιογραφία
*

## Δείτε επίσης

* Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1948
Κατηγορία:Άγιος Αθανάσιος Λεμεσού
Σεχσουβάρ Σουλτάνα

Η **Σεχσουβάρ Βαλιντέ Σουλτάν** (Οθ. Τούρκικα:سيسوفار سلطان) (Τούρκικα: *Şehsuvar Valide Sultan*, 1682 - 27 Απριλίου 1756) ήταν η τρίτη σύζυγος του σουλτάνου Μουσταφά Β΄ και μητέρα του σουλτάνου της Οσμάν Γ΄ Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Şehsuvar Valide Sultan Aliyyetü'ş-Şân Hazretleri***

## Ζωή
Ήταν Σέρβα αρχόντισσα, το όνομά της ήταν Μαρία και γεννήθηκε το 1682. Έγινε η δεύτερη παλλακίδα του σουλτάνου Μουσταφά Β΄ μετά την πρώτη παλλακίδα του, Σαλιχά Σουλτάν, η οποία ήταν μητέρα του σουλτάνου Μαχμούτ Α΄. Σύμφωνα με άλλες πηγές ήταν Ρωσίδα. Οι γυναίκες του οθωμανού σουλτάνου ζούσαν στο αυτοκρατορικό Χαρέμι, ένα από τα πιο σημαντικά στοιχεία της οθωμανικής αυλής. Σύμφωνα με την οθωμανική παράδοση της δόθηκε αραβικό όνομα. Στις 3 Ιανουαρίου 1699 σε ηλικία 17 ετών γέννησε τον γιο της, Οσμάν Γ΄. Είχε επίσης μία κόρη, την Εμετουλάχ Σουλτάν.

Ο Μαχμούτ Α΄, ο πρώτος γιος του Μουσταφά Β΄ και της Σαλιχά Σουλτάν και ο μεγαλύτερος ετεροθαλής αδελφός του Οσμάν Γ΄, διαδέχθηκε τον πατέρα του ως Σουλτάνος. Τον Μαχμούτ διαδέχθηκε ο ετεροθαλής αδελφός του, Οσμάν Γ΄, έτσι η Σεχσουβάρ έγινε η νέα Βαλιντέ Σουλτάν.

Πέθανε στις 27 Απριλίου του 1756 σε ηλικία 74 ετών και τάφηκε στο Νουρουοσμανιγιέ Τζαμί, που βρίσκεται στην περιοχή Φατίχ, στην Κωνσταντινούπολη. Το τζαμί ολοκληρώθηκε κατά την βασιλεία του Οσμάν Γ΄, που τάφηκε με την μητέρα του, Σεχσουβάρ, σε ξεχωριστό τουρμπέ (τάφο).

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* *kinci Mustafa'nın (Saliha Sultan) takma adlı cariyesi Rum kızı Aleksandra'dan doğan oğlu Birinci Mâhmut* (Ali Kemal Meram, *Padisah Anaları*, Öz Yayınları, 1977, p. 347.)
* Meram 1977, p. 361:Pâdişah anası Vâlide Şehsuvar Sultan (Mari), her iki gelinine, Osmanlı geleneğince birer Arapça ad koydu.
* *[http://books.google.gr/books?id=ttttAAAAMAAJ&redir_esc=y Osmanlı padişahları ve Musevi tebalarına ilişkin kısa tarihçe]*.1999. p. 136. "Anası (Mother): Şehsuvar Valide Sultan Doğum Tarihi : 2 Ocak 1699 Ölüm Tarihi : 30 Ekim 1757 Bom : January 2nd 1 699 Deceased: October 30th ..." 

Κατηγορία:Βασιλομήτωρ
Κατηγορία:Βαλιδέ Σουλτάνες
Κατηγορία:Σουλτάνες της Οθωμανικής Αυτοκρατορίας
UTC+02:00

Η **UTC+02:00** είναι ένα αναγνωριστικό για μια μετατόπιση ώρας από το συγχρονισμένο παγκόσμιο χρόνο (UTC) κατά +02. Στο ISO 8601 ο σχετικός χρόνος θα πρέπει να γραφτεί ως . Ο χρόνος αυτός χρησιμοποιείται σε:

## Ως χειμερινή ώρα (όλο το έτος)
### Ώρα Κεντρικής Αφρικής
*Αίγυπτος
*Εσουατίνι
*Ζάμπια
*Ζιμπάμπουε
*Λαϊκή Δημοκρατία του Κονγκό (Μισό ανατολικό)
**Kasai-Occidental, Kasai-Oriental, Katanga, Maniema, Nord-Kivu, Orientale, Sud-Kivu
*Λεσότο
*Μαλάουι
*Μοζαμβίκη
*Μποτσουάνα
*Μπουρούντι
*Νότια Αφρική (SAST – Χειμερινή ώρα Νότιας Αφρικής)
*Ρουάντα

## Ως χειμερινή ώρα (Μόνο το χειμώνα για το βόρειο ημισφαίριο)
### Ώρα Ανατολικής Ευρώπης - Εδάφη τήρησης των κανόνων θερινής ώρας της Ευρωπαϊκής Ένωσης
*Βουλγαρία
*Ελλάδα
*Εσθονία
*Κύπρος
*Λεττονία
*Λιθουανία
*Μολδαβία
*Ουκρανία
*Ρουμανία
*Φινλανδία (συμπεριλαμβανομένου του Ώλαντ)

### Εδάφη που τηρούν άλλους κανόνες θερινής ώρας
*Ισραήλ
*Λίβανος
*Παλαιστινιακά εδάφη

## Ως θερινή ώρα (Μόνο καλοκαίρι στο Βόρειο Ημισφαίριο)

### Θερινή ώρα Κεντρικής Ευρώπης
*Άγιος Μαρίνος
*Αλβανία
*Ανδόρρα
*Αυστρία
*Βατικανό
*Βέλγιο
*Βόρεια Μακεδονία
*Βοσνία και Ερζεγοβίνη
*Γαλλία
*Γερμανία
*Γιβραλτάρ (ΗΒ)
*Δανία
*Ελβετία
*Ισπανία (εκτός από τις Κανάριες Νήσοι)
*Ιταλία
*Κροατία
*Λίχτενσταϊν
*Λουξεμβούργο
*Μάλτα
*Μαυροβούνιο
*Μονακό
*Νορβηγία, συμπεριλαμβανομένου:
**Svalbard and Jan Mayen
*Ολλανδία
*Ουγγαρία
*Πολωνία
*Σερβία
*Σλοβακία
*Σλοβενία
*Σουηδία
*Τσεχία

## Παραπομπές


Κατηγορία:Μετατοπίσεις UTC
Google+

Το **Google+** (που προφέρεται *γκουγκλ πλας* και κάποιες φορές γράφεται ως **Google Plus**) ήταν μία υπηρεσία κοινωνικής δικτύωσης που ανήκε και λειτουργούσε υπό την Google. Η λειτουργία του για το ευρύ κοινό και τις επωνυμίες τερματίστηκε την Τρίτη, 2 Απριλίου 2019.

## Περιγραφή
Η Google έχει περιγράψει το Google+ ως ένα "κοινωνικό στρώμα" που βελτιώνει πολλές από την online υπηρεσίες της, το οποίο δεν είναι απλά μια ιστοσελίδα κοινωνικής δικτύωσης, αλλά είναι επίσης ένα εργαλείο συγγραφικού δικαιώματος που συνοδεύει περιεχόμενο που βρίσκεται σε Παγκόσμιο Ιστό άμεσα με τον ιδιοκτήτη/συγγραφέα του.

## Χαρακτηριστικά
Ήταν ο δεύτερος μεγαλύτερος ιστοχώρος κοινωνικής δικτύωσης στο κόσμο μετά το Facebook.

Τα δύο κύρια πλεονεκτήματα του Google+ ηταν η φωτογραφία και το χαρακτηριστικό "Hangout". Μια ενημέρωση τον Οκτώβριο του 2013 εστίασε σε αυτά τα πλεονεκτήματα. Κάθε εβδομάδα ανεβαίναν στο Google+ 1,5 δισεκατομμύρια φωτογραφίες.

## Εξελίξεις
Η Google στις 8 Οκτωβρίου του 2018 ανακοίνωσε το κλείσιμο του δικτύου Google+ για τους χρήστες έπειτα από 7 έτη λειτουργίας λόγω της χαμηλής συμμετοχής και ενός λάθους στο λογισμικό της,το οποίο αποκαλύφθηκε από την *[[The Wall Street Journal]]* ,που πιθανότατα έθεσε σε κίνδυνο διαρροής προσωπικών δεδομένων 500.000 χρηστών. Στις 2 Απριλίου 2019 ο ιστοχώρος κοινωνικής δικτύωσης σταμάτησε να λειτουργεί

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Google (υπηρεσίες)
Κατηγορία:Ιστοσελίδες κοινωνικής δικτύωσης
Κατηγορία:Ανενεργές Ιστοσελίδες
Κάτω Ζαχλωρού Αχαΐας

:*Για οικισμούς με ίδιο όνομα στην Αχαΐα, δείτε: [[Ζαχλωρού Αχαΐας]]*

[μικρογραφία|Η Ζαχλωρού με την γέφυρα του Οδοντωτού το [1896]]
Η **Κάτω Ζαχλωρού** είναι ορεινό χωριό της πρώην επαρχίας Καλαβρύτων του Νομού Αχαΐας. Είναι χτισμένο σε υψόμετρο 623 μέτρων στις πλαγιές ενός από τους ορεινούς όγκους που περιβάλουν το φαράγγι του Βουραϊκού ποταμού. Από το 1997 το χωριό ανήκει διοικητικά στο Δήμο Καλαβρύτων. Αποτελεί έδρα της ομώνυμης Τοπικής κοινότητας, στην οποία υπάγονται επίσης ο οικισμός Άνω Ζαχλωρού και η Μονή Μεγάλου Σπηλαίου. Στην απογραφή του 2011 είχε 38 κατοίκους.

## Αξιοθέατα
Το χωριό διασχίζει ο Οδοντωτός σιδηρόδρομος Διακοπτού - Καλαβρύτων στο σταθμό του οποίου αποβιβάζονται όσοι θέλουν να επισκεφθούν την Μονή του Μεγάλου Σπηλαίου που βρίσκεται σε κοντινή απόσταση. Γύρω από το σταθμό υπάρχουν αρκετές ταβέρνες και ξενώνες όπου μπορούν να φιλοξενηθούν οι επισκέπτες της περιοχής. Απέχει 10 χλμ. από τα Καλάβρυτα και 12 χλμ. από το Διακοπτό μέσω του Οδοντωτού.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* 

## Περαιτέρω ανάγνωση
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Χουάνγκ Μινγκ

Ο **Χουάνγκ Μινγκ** (στα Κινέζικα 黄鸣, γεννηθείς το 1958) είναι Κινέζος μηχανικός και πολιτικός, ερευνητής ηλιακής ενέργειας και καινοτόμος επιχειρηματίας. Είναι δημιουργός της εταιρίας Himin Solar, η οποία κατασκευάζει ηλιακούς θερμοσυσσωρευτές. Η εταιρία αυτή έπαιξε κεντρικό ρόλο στην ανάπτυξη της "Ηλιακής κοιλάδας" στην πόλη Ντεζού.

Διετέλεσε αντιπρόσωπος στην 10η και 11η Λαϊκής Εθνοσυνέλευση. Ως πολιτικός, έπαιξε κεντρικό ρόλο στην ανάπτυξη των ανανεώσιμων πηγών ενέργειας στην Κίνα, καθώς υπήρξε συντάκτης του νόμου για τις ανανεώσιμες πηγές ενέργειες. Ο νόμος αυτός υιοθετήθηκε το 2005, τέθηκε σε εφαρμογή το 2006, και απέκτησε παγκόσμιο αντίκτυπο.

Για όλα τα παραπάνω, αποκαλείται από μερικούς «ο Ηλιακός Βασιλιάς της Κίνας».

Το 2011, το Σουηδικό Κοινοβούλιο απένειμε στον Χουάνγκ Μινγκ το Βραβείο Ορθής Διαβίωσης ("Right Livelihood Award"), γνωστό και ως εναλλακτικό Νόμπελ Ειρήνης.

## Εξωτερικοί σύνδεσμοι
* http://www.energypress.gr/news/Brabeysh-me-to...enallaktiko-Nompel-gia-ton-kinezo-basilia-twn-fwtoboltaikwn
* http://www.greenprospectsasia.com/content/china%E2%80%99s-solar-king-huang-ming-look-basics-first

Κατηγορία:Κινέζοι μηχανικοί
Κατηγορία:Βραβείο Ορθής Διαβίωσης
Αβδηριτισμός

Ο όρος **Αβδηριτισμός** αποτελεί, κατά τον Ηρόδοτο, συνώνυμο της ανικανότητας στη διαχείριση των δημοσίων πραγμάτων, της ακρισίας, της κενοδοξίας, της ευήθειας, της επιπολαιότητας, της αφέλειας, της μωρίας και της ανόητης γενικώς συμπεριφοράς, που οι γιατροί της εποχής της Αρχαίας Ελλάδας απέδιδαν στο κλίμα και το νερό.

## Ιστορικό

thumb|right|380px|Αρχαιολογικός χώρος Αβδήρων, Νομός Ξάνθης, Θράκη, Ελλάδα
Ο όρος προέρχεται από το όνομα του μυθικού ήρωα Άβδηρου, προς τιμή του οποίου, ο φίλος του Ηρακλής ίδρυσε την ομώνυμη πόλη Άβδηρα πάνω στον τάφο του. Η πόλη βρίσκεται στη Θράκη μεταξύ των εκβολών τού Νέστου και της λίμνης Βιστωνίδας, στη σημερινή λιμνοθάλασσα του Πόρτο Λάγος.

Η αφροσύνη των Αβδηριτών είχε γίνει παροιμιώδης και την σατίριζαν οι υπόλοιποι Έλληνες. Χαρακτηριστικά, λεγόταν ότι για να διοχετεύσουν οι Αβδηρίτες στην πόλη τους πόσιμο νερό, δεν φρόντισαν να το αναζητήσουν πρώτα και, αφού πειστούν ότι ήταν αρκετό, να το μεταφέρουν, αλλά προκατασκεύασαν μία μεγαλόπρεπη κρήνη, ξοδεύοντας όλα τα χρήματα που είχαν συγκεντρώσει για την ύδρευση της πόλης τους, και έτσι τους έμεινε μόνο η κρήνη για στόλισμα, χωρίς νερό. Οι κάτοικοι των Αβδήρων, πόλης κατεξοχήν εύπορης και πλούσιας, δεν δίσταζαν ακόμα και με την πιο ελαφριά αδιαθεσία να καλούν τους πιο διάσημους γιατρούς της εποχής. Αυτό ονομάστηκε «αβδηριτικό πάθος» ή «μένος» (είδος παροδικής μανίας, συλλογική υποχονδρία).

## Παραπομπές


## Βιβλιογραφία
* Γριτσόπουλος Τ.Α. (1962), «Άβδηρα». *[[Θρησκευτική και Ηθική Εγκυκλοπαίδεια]]* (ΘHΕ), 1, σελ. 37.
* Καλαϊτζάκης Β.Ι. (1962), «Άβδηρος». *ΘΗΕ*, 1, σελ. 37.
* Λουκιανού 2, 1, «Πώς δει ιστορίαν συγγράφειν». Στο: *Lucian* 6, μετάφραση: K. Kilburn. Κέιμπριτζ (ΗΠΑ): Harvard University Press, 1959, σελ. 67.
* Κορναράκης, Κ. Ι. (2022). Βιολογία και Πνευματική ζωή: Οι αντηχήσεις των ιπποκρατικών θεωρήσεων της συναισθηματικής διάθεσης στο έργο του Ιωάννη του Δαμασκηνού εν σχέσει προς σύγχρονες ανθρωπολογικές εφαρμογές. Στο Β. Αρτινοπούλου, & Δ. Λαμπρέλλης, Κοινωνία και πολιτισμός στο μεταίχμιο δύο αιώνων: Αφιέρωμα Αντωνίου Παπαρίζου (σσ. 10-34). Αθήνα: Παπαζήση.

## Εξωτερικοί σύνδεσμοι

Κατηγορία:Αρχαία Ελλάδα
Σαλιχά Σουλτάνα

Η **Σαλιχά Σεμπκατί Βαλιντέ Σουλτάν** (Οθ. Τούρκικα:صالحة سبكتي سلطان) (Τούρκικα: *Saliha Sebkat-î Valide Sultan*, 1680 - 21 Σεπτεμβρίου 1739) ήταν η δεύτερη σύζυγος του σουλτάνου Μουσταφά Β΄ και μητέρα του σουλτάνου Μαχμούτ Α΄ της Οθωμανικής Αυτοκρατορίας. Κράτησε τον τίτλο και τη θέση της Βαλιντέ Σουλτάν κατά τη διάρκεια της βασιλείας του γιου της, μέχρι τον θάνατό της.

Ο πλήρης τίτλος ήταν: ***Devletlu İsmetlu Saliha Valide Sultan Aliyyetü'ş-Şân Hazretleri***

## Ζωή
Γεννήθηκε το 1680 στην Κωνσταντινούπολη. Το πραγματικό της όνομα ήταν Αλεξάνδρα. Η Σαλιχά ήταν Ελληνικής καταγωγής. Ήταν θετή κόρη μιας οικογένειας που ζούσε στην γειτονιά του Γαλατά.

Στις 2 Αυγούστου 1696 σε ηλικία 16 ετών γέννησε τον μελλοντικό Σουλτάνο Μαχμούτ Α΄. Ήταν η πρώτη παλλακίδα του Μουσταφά Β΄, η δεύτερη ήταν η Σεχσουβάρ Σουλτάν.

Στις 28 Σεπτεμβρίου 1730 μια μικρή ομάδα Γενίτσαρων ξεσήκωσε μερικούς από τους πολίτες της Κωνσταντινούπολης, οι οποίοι αντιτάχθηκαν στις μεταρρυθμίσεις του Αχμέτ Γ΄, ο οποίος ήταν αδελφός του Μουσταφά Β΄, συζύγου της Σαλιχά. Ο αρχηγός των επαναστατών οδήγησε την εξέγερση στο παλάτι Τοπ Καπί, απαιτώντας το θάνατο του Μεγάλου Βεζίρη Νέβσεχιρλι Νταμάτ Ιμπραήμ Πασά και την παραίτηση του Αχμέτ Γ΄.

Ο Σουλτάνος προσχώρησε στις απαιτήσεις, εκτέλεσε τον Ιμπραήμ Πασά και συμφώνησε να παραιτηθεί. Τον αντικατέστησε ο ανιψιός του, Μαχμούτ Α΄. Ως αποτέλεσμα αυτού του περιστατικού, η Σαλιχά έγινε η νέα Βαλιντέ Σουλτάν και κατείχε την θέση μέχρι τον θάνατό της. 

Πέθανε το 1739 στο παλάτι Τοπ Καπί στην Κωνσταντινούπολη. Ο τόπος ταφής της βρίσκεται στο εσωτερικό του τάφου της Τουρχάν Χατιτζέ Σουλτάν, μητέρας του σουλτάνου Μωάμεθ Δ΄, στο Γενί Τζαμί στην Κωνσταντινούπολη.

## Παραπομπές

## Πηγές
# **^** *Mahmut I's mother Aleksandra or Saliha Sultan* (Günseli İnal, Semiramis Arşivi, *Semiramis: Sultan'ın Gözünden Şenlik*, Yapı Kredi Yayınları, 2005 , ISBN 9789750809286, p. 27.)
# *İkinci Mustafa'nın (Saliha Sultan) takma adlı cariyesi Rum kızı Aleksandra'dan doğan oğlu Birinci Mâhmut* (Ali Kemal Meram, *Padisah Anaları*, Öz Yayınları, 1977, p. 347.)
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Βασιλομήτωρ
Κατηγορία:Βαλιδέ Σουλτάνες
Κατηγορία:Σουλτάνες της Οθωμανικής Αυτοκρατορίας
Κατηγορία:Οθωμανοί ελληνικής καταγωγής
Αγανάκτηση (θεολογία)

Η **αγανάκτηση** είναι ένα γενικό συναίσθημα δυσφορίας, που προκαλείται από την πεποίθηση ότι ένα άτομο, ή ένα σύνολο ατόμων, ή μία ιδεολογία ή μία πράξη προσβάλλει καταφώρως (αδίκως και αναιτίως) κάποιον ή κάποιους (βλ. righteous indignation). Η αγανάκτηση μπορεί να προκληθεί για διάφορους λόγους: ψυχολογικούς, ηθικούς, κοινωνικούς, οικογενειακούς, θρησκευτικούς κ.λπ. Για παράδειγμα, ο άγιος Ιωάννης ο Χρυσόστομος προτρέπει οι άνδρες να μην αγανακτούν κατά των συζύγων τους. Ομοίως, οι Αρχαίοι Έλληνες παρήγγειλαν στα παιδιά να υποφέρουν την πατρική και τη μητρική γαϊδουριά, χωρίς να αγανακτούν .

## Στα θρησκευτικά κείμενα
Στην Αγία Γραφή αναφέρονται περιπτώσεις φιλοδίκαιων ανθρώπων που αγανάκτησαν για τις κοινωνικές αδικίες, για την παράβαση ηθικών Αρχών και για την περιφρόνηση θρησκευτικών εντολών .

Η «ιερή» (θρησκευτική) αγανάκτηση δημιουργείται, όταν λ.χ. ένας ή πολλοί (ο Μωυσής, ο προφήτης Ηλίας, ο Ιωάννης ο Πρόδρομος, ο Χριστός, οι μαθητές τού Χριστού, ο Αρχισυνάγωγος, οι Αρχιερείς και οι Γραμματείς, ο απόστολος Παύλος, άγιος Νικόλαος κ.ά.) βλέπουν (σκανδαλιζόμενοι) κάποιον ή κάποιους συνανθρώπους τους (λαϊκούς ή κληρικούς) να απομακρύνονται ή να στρέφονται ―αντικειμενικώς ή υποκειμενικώς― κατά τού Θεού ή τού Νόμου Του , αν και οι τελευταίοι έχουν υπερβαλλόντως ελεηθεί από Αυτόν .

Ο φιλόσοφος και ψυχολόγος Φίλιπ Λερς (1898-1972) διέκρινε τον θυμό από την αγανάκτηση ή την οργή. Η αγανάκτηση ξεσπά, όταν από πολύ χρόνο συσσωρεύονται απωθημένες ματαιώσεις (ορμών, αναγκών, αξιών κ.λπ.). Βλέπουμε, μάλιστα, ότι οι Άγιοι που χαρακτηρίζονταν κατ’ εξοχήν για την πραότητά τους (Μωυσής, προφήτης Ηλίας, άγ. Νικόλαος κ.ά.), αυτοί, από ιερή αγανάκτηση, εξερράγησαν ψυχολογικώς και έφθασαν μέχρι και αυτής τής σωματικής βίας.

Ως Χριστιανοί, συμβουλεύει ο άγιος Ισίδωρος ο Πηλουσιώτης, όπως και ο άγιος Κοσμάς ο Αιτωλός, δεν θα πρέπει να αγανακτούμε, όταν αδικούμαστε εμείς οι ίδιοι, αλλ’ όταν υβρίζεται ο Θεός· και πάλι, όμως, χωρίς να θυμώνουμε . Γιατί μία εξωφρενική αγανάκτηση, ακόμα και για χάρη τού Θεού, δεν ευχαριστεί τον ίδιο τον Θεό : 

## Παραπομπές


## Βιβλιογραφία
* Κορναράκης , Κ. Ι. (2020). Μοντέλα παροχής ανακουφιστικής φροντίδας στον Βίο του οσίου Λουκά του Στυλίτη (10ος αι.) και οι μετα-αφηγηματικές βιοηθικές προοπτικές τους. Στο Κοινωνική Θεολογία: Από την Μεταθρησκευτική Ανθρωπολογία στην Ηθική των Θρησκειών (σσ. 406-449). Αθήνα: Γρηγόρης.
* Αβούρης Σ. Ν., «Αγανάκτησις», ΘΗΕ 1 (1962) 124-125, Lersch P., Aufbau der Person, München: J. Ambrosius Barth, 1951, 1956.

Κατηγορία:Συναισθήματα
Αγαθαγγελισμός

thumb|250px|right|Χαλκογραφία του κληρικού λόγιου Θεόκλητου Πολυειδή, συγγραφέα του «Αγαθάγγελου»
Ο όρος **αγαθαγγελισμός**, που προέρχεται από το όνομα «Αγαθάγγελος», αποτελεί προσωνυμία ενός χρησμολογικού κειμένου του 1750, το οποίο είχε ως σκοπό να τονώσει τις ελπίδες των υποδούλων Ελλήνων για την απελευθέρωσή τους. Τον «Αγαθάγγελο» συνέγραψε ο λόγιος αγιορείτης αρχιμανδρίτης Θεόκλητος Πολυείδης, ο οποίος είχε ταξιδέψει πολύ στην Ευρώπη. Κατά τον Θεόκλητο, ο «Αγαθάγγελος», αποτελεί μετάφραση από τα Ιταλικά τής οπτασίας που είδε το 1279 ο Ρόδιος ιερομόναχος Ιερώνυμος Αγαθάγγελος, ενώ βρισκόταν στη Μεσσήνη της Σικελίας.

## Ιστορία
Η ιδέα που διέτρεχε το κείμενο ήταν η ανάκτηση της Κωνσταντινουπόλεως από τους Έλληνες. Η ιδέα αυτή παρουσιαζόταν με διακυμάνσεις στη νεότερη ελληνική ιστορία, ανάλογα με τις αισιοδοξίες και τις απογοητεύσεις τού ελληνικού λαού, χωρίς να παύει να τρέφει τις ελπίδες του έως τούς πολέμους τού 1912 και του 1920.

Το 1750 όταν πρωτοκυκλοφόρησε το σύγγραμμα ήταν η εποχή των ρωσοτουρκικών διενέξεων και ο ορθόδοξος Ελληνισμός έβλεπε στην επικράτηση της Ρωσίας τη δική του αποκατάσταση, σε αντίθεση με τις λοιπές ευρωπαϊκές δυνάμεις που ήσαν είτε ρωμαιοκαθολικές, είτε προτεσταντικές, ως προς το θρήσκευμα.

Συγκεκριμένα, ο Ρήγας Φεραίος, ανατυπώνοντας τον «Αγαθάγγελο» στη Βιέννη γύρω στο 1795, προσάρμοσε τις προφητείες του στην εύνοια τού ανερχόμενου τότε Ναπολέοντα. Όταν επανατυπώθηκε στην Ερμούπολη και την Αθήνα το 1838, έκανε υπαινιγμούς υπέρ τής δυναστείας τού Όθωνα και της Μεγάλης Ιδέας.

Στην Κύπρο, πάλι, κατά τον Β΄ Παγκόσμιο Πόλεμο, ερμηνεύτηκε φιλογερμανικώς ως νίκη τού «ξανθού γένους» (των Γερμανών) κατά των Αγγλο-γάλλων συμμάχων, οπότε θα απελευθερωνόταν η Κύπρος από την αγγλική κατοχή. Μετά την ήττα, όμως, της Γερμανίας, οι «Αγαθαγγελικοί» διέδωσαν ότι έκαναν λάθος ταυτίζοντας το «ξανθόν γένος» με τους Γερμανούς, και θα έπρεπε να αναμένουν τη σωτηρία από τους Ρώσους.

## Έννοια
Ο «Αγαθαγγελισμός» δεν είναι παρά επανάληψη των φαινομένων τού Αποκαλυπτισμού και του Προφητισμού, που παρατηρούνται παγκοσμίως σε κρίσιμες ιστορικές περιόδους από την εποχή των Προφητών τού Ισραήλ μέχρι τους μεσαιωνικούς χρόνους στην Ευρώπη, αλλά και μέχρι σήμερα μεμονωμένως. Ο λαϊκο-θρησκευτικός Αποκαλυπτισμός, ο οποίος πηγάζει από την επιθυμία εκπλήρωσης εθνικών πόθων που θεωρούνται ηθικώς δίκαιοι, επιδιώκει την ενθάρρυνση των υποδούλων για απελευθέρωση· δεν έχει καμία σχέση με το πνεύμα των αυθεντικών προφητειών που εξέφραζαν οι Προφήτες τής Παλαιάς Διαθήκης, παρά μόνο ως προς τη μίμηση του ύφους τής συγγραφής.

## Δείτε επίσης
* Θεόκλητος Πολυείδης
* Ρήγας Φεραίος

## Πηγές
* Κορναράκης, Κ. Ι. (2022). Πού έστιν ο Θεός σου;» Το πρόσωπο μεταξύ ευαλωτότητας και ελπίδας σε εποχή πανδημικής κρίσης, Πίστη, Ελπίδα και Όραμα στον καιρό της Πανδημίας. Στο Πρακτικά Συνεδρίου (σσ. 110-134). Αθήνα.
* Διαμαντίδης Α., Λεξικό των –ισμών, Αθήνα 2003
* Κύρρης Κ. Π., «Αγαθάγγελος», ΘΗΕ 1 (1962) σ.88-89
* Λουκάτος Δ. Σ., «Αγαθάγγελος», ΘΗΕ 1 (1962) σ.86-88
* Μιχαηλάρης Π. Δ., «Αγαθάγγελος», ΠΛΜ 1 (1997) σ.122-124

Κατηγορία:Χριστιανισμός στην Ελλάδα
Κατηγορία:Ελληνική Επανάσταση του 1821
Χέδερ Μόρις

Η **Χέδερ Ελίζαμπεθ Μόρις** (*Heather Elizabeth Morris*, 1 Φεβρουαρίου 1987) είναι Αμερικανίδα ηθοποιός, χορεύτρια, τραγουδίστρια και μοντέλο.

Η Μόρις έγινε γνωστή με το ρόλο της ως Μπρίτανι Σούζαν Πιρς στην Αμερικάνικη σειρά Glee του καναλιού Fox.
Το 2007 ήταν μια από τις χορεύτριες της Μπιγιονσέ στην περιοδεία (The Beyoncé Experience).

## Παραπομπές


## Εξωτερικοί σύνδεσμοι
* 

Κατηγορία:Αμερικανοί χορευτές
Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης